
R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 


0. P R O C E S  -  V E R B A L
încheiat azi  28 noiembrie 2022  în şedinţa ordinara a    
1. Consiliului Local al Comunei Orlat
 	 	                                             
     
                               Se declară deschisă şedinţa ordinară a Consiliului Local Orlat , din data de 28 noiembrie  2022 ora 14:00 . 
                               Sunt prezenti 11 consilieri.  Absenţi : dl Albu Ilie și dna Topîrcean Elena.  

                              Se prezinta următorul proiect al ordinii  de zi :


O R D I N E   D E   Z I :

1.   Proiect de hotărâre privind alegerea preşedintelui de sedinţă .
-	iniţiator: Primar - Gâţă Aurel

 	2.    Prezentarea şi aprobarea Procesului – Verbal al şedinţei ordinare din data de 31 octombrie 2022
-	iniţiator secretar general : Vulea Monica - Elena
                       
           3.      Prezentarea şi aprobarea Procesului – Verbal al şedinţei extraordinare din data de 10 noiembrie 2022
-	iniţiator secretar general : Vulea Monica - Elena
                       

          4.         Proiect de hotărâre privind rectificarea bugetului local al Comunei Orlat pe trimestrul IV anul 2022
-	iniţiator: Primar - Gâţă Aurel

          5.        Proiect de hotărâre privind exprimarea acordului pentru încheierea unui contract de cesiune privitor la Contractul de concesiune nr. 584/21.01.1993
-	iniţiator: Primar - Gâţă Aurel


         6.        Proiect de hotărâre privind prelungirea duratei contractului de închiriere pentru spaţiul cu altă destinaţie decât aceea de locuinţă situat în Comuna Orlat , str. Grănicerilor , nr.147
-	iniţiator: Primar - Gâţă Aurel
                       

7.      Proiect de hotărâre privind aprobarea Regulamentului de organizare si funcționare al Regiei Publice Locale Ocolul Silvic Cindrel R.A.
-	iniţiator: Primar - Gâţă Aurel
                        	

            8.    Petiție Bârs Elena


           9.     Întrebări , interpelări.


                   Domnul Primar menționează faptul că va retrage de pe ordinea de zi proiectul de hotărâre aflat la punctul 7 , motivat de faptul că regulamentul de organizare si functionare al Ocolului  trebuie aprobat și de Consiliul Local Cristian , acolo sunt amendamente iar la nivelul celor 2 comune trebuie aprobat un ROF unic.  

                      Se supune la vot ordinea de zi fară punctul 7 care a fost retras. 
                      Se aprobă cu 11 voturi pentru ordinea de zi fără proiectul aflat  la punctul 7. 
                      Se da citire proiectului de hotarare de la punctul 1.
                      Se alege presedinte de sedinta  dl Muntean  Ioan cu 11 voturi pentru .
  
                     Se trece la punctul 2 al ordinii de zi , Prezentarea şi aprobarea Procesului – Verbal al şedinţei ordinare din data de 31 octombrie 2022.

                     
                      Se prezinta si se supune aprobării procesul verbal al sedintei ordinare din data de 31 octombrie 2022.
                     Cu 11 voturi pentru este aprobat procesul verbal al sedintei ordinare din data de 31 octombrie 2022, fără obiecţii.

                         Se da citire punctului 3 al ordinii de zi , Prezentarea şi aprobarea Procesului – Verbal al şedinţei extraordinare din data de 10 noiembrie 2022.
                      
                     Se prezinta si se supune aprobării procesul verbal al sedintei extraordinare din data de 11 noiembrie 2022.
                     Cu 11 voturi pentru este aprobat procesul verbal al sedintei extraordinare din data de 11 noiembrie 2022, fără obiecţii.

                              Presedintele  da citire punctului 4 al ordinii de zi , Proiect de hotărâre privind rectificarea bugetului local al Comunei Orlat pe trimestrul IV anul 2022


                      Dl Primar spune ca se propune suplimentarea bugetului cu suma de 613 mii lei. Mai spune ca s-a făcut o analiza asupra incasarilor , pe unele capitole am avut plus iar pe unele minus fata de ce s-a propus in bugetul aprobat la inceputul anului. Din vanzarea terenului de pe strada Garii la Botezan s-au incasat 167 mii lei , ajutor incalzire 159 mii  , sume defalcate din TVA si cote din impozitul pe venit, plus celelelte incasari s-a ajuns la suma de 613 mii lei. Cu exceptia sumei de 159 mii lei care este cu destinatie speciala pentru ajutor incalzire , sumele s-au completat pe capitolele la care nu au fost alocate sume suficiente , dacă sunt întrebări punctuale vă stau la dispoziție. S-a acordat prioritate sectiunii de functionare , o suma fiind alocata si pentru școală pentru achiziționarea a 15 laptopuri.   

                     Cu 11 voturi pentru Consiliul Local al Comunei Orlat,  aprobă rectificarea bugetului local al Comunei Orlat pe trimestrul IV anul 2022 cu suma de 613 mii lei la venituri si 613 mii lei la cheltuieli. 

                         
                       Preşedintele de şedinţă dă citire punctului 5 al ordinii de zi,  Proiect de hotărâre privind exprimarea acordului pentru încheierea unui contract de cesiune privitor la Contractul de concesiune nr. 584/21.01.1993

                      Dl Primar spune ca este vorba despre contractul de concesiune  pentru terenul de la pod unde este barul domnului Bodnar. S-a vandut cladirea iar noul proprietar preia concesiunea terenului , perioada concesionării rămânând aceeași.

                         Se supune la vot proiectul de hotărâre , iar Consiliul Local al Comunei Orlat , cu 11 voturi pentru își exprimă acordul pentru încheierea unui contract de cesiune privitor la Contractul de concesiune nr. 584/21.01.1993

                       Se dă citire Proiectului de hotărâre privind prelungirea duratei contractului de închiriere pentru spaţiul cu altă destinaţie decât aceea de locuinţă situat în Comuna Orlat , str. Grănicerilor , nr.147.


           Dl Primar spune ca este vorba de spatiul de la Dispensar , mai exact spatiul unde este cabinetul veterinar al doctorului Oniga , el fiind singurul medic veterinar din Orlat. 
Dl consilier Muntean Petru intreaba care este chiria lunara iar doamna secretar general raspunde ca este vorba de 233 lei /lună. 
                        Dl Primar menționeaza faptul ca medicii de familie au in contract o chirie de 1 euro/mp/an urmand ca de anul viitor in urma unui raport de evaluare sa fie actualizata aceasta chirie. 
                        Cu 11 voturi pentru , se aprobă de catre Consiliul Local al comunei Orlat prelungirea duratei contractului de închiriere pentru spaţiul cu altă destinaţie decât aceea de locuinţă situat în Comuna Orlat , str. Grănicerilor , nr.147  cu 5 ani .

                        
                     Presedintele de sedinta da citire punctului 8 al ordinii de zi, Petiție Bârs Elena.

                    Se trece la punctul 9,  Întrebări , interpelări. 
                   
                    Dl Primar le spune domnilor  consilieri ca trebuie atrasă atenția cetățenilor cu privire la aruncatul gunoaielor. Mai spune ca nu este vorba doar de articolul aparut in presa  referitor la gunoaie, s-a schimbat legislatia  , amenzile sunt foarte mari  , nu sunt gunoaiele noastre , exista poze facute , avem termene pentru  realizarea masurilor , dar trebuie sa incercam sa prevenim acest fenomen de aruncare a gunoiului pe unde apucam. 
               Dl Muntean Petru  intreaba daca s-au dus gunoaie iar dl Viceprimar spune ca acolo sunt tot felul de deseuri: din demolari , crengi , compost, etc. 
                Dl consilier Gâță întreabă cei care taie crengile ce fac cu ele iar dl Primar rapunde ca exact aceeasi intrebare a pus-o si el la Mediu. 
[bookmark: _GoBack]              Dl Primar spune ca pe data de 18 decembrie 2022 ora 16 va avea loc un spectacol de colinde și muzica populara pe durata a aproximativ 2 ore  , organizarea apartine Primariei si Consiliului Local al Comunei Orlat. Tot atunci incercam pentru persoanele care au peste 50 de ani de casnicie sa acordam o  diploma si o atentie. 
            Dl Primar spune ca azi a venit un reprezentant al junilor pentru discutii , ei ar vrea sa inceapa programul de repetitii de saptamana aceasta pentru ca sunt 7-8 juni noi. Se va semna un contract de buna practica si de comportament pentru spatiu.
            Dl consilier Milea Ioan propune ca la momentul predarii spatiului sa fie facute poze  , inclusiv cu peretii vecinilor, poze care sa  fie atasate la dosar. 
             Având în vedere că nu mai sunt puncte pe ordinea de zi , se declară şedinţa închisă . 


 
            PREŞEDINTE DE SEDINŢĂ ,                             SECRETAR GENERAL COMUNA ORLAT
                     CONSILIER                                                        VULEA MONICA – ELENA   
                 MUNTEAN IOAN 
